Komisijos ataskaita Europos Parlamentui - 27-oji metinė ataskaita dėl Bendrijos antidempingo, antisubsidijų ir apsaugos priemonių (2008) [SEC(2009)1413] /* KOM/2009/0573 galutinis */





[pic] | EUROPOS BENDRIJŲ KOMISIJA | Briuselis, 26.10.2009 KOM(2009) 573 galutinis KOMISIJOS ATASKAITA EUROPOS PARLAMENTUI 27-oji metinė ataskaita dėl Bendrijos antidempingo, antisubsidijų ir apsaugos priemonių (2008) [SEC(2009)1413] KOMISIJOS ATASKAITAEUROPOS PARLAMENTUI 27-oji metinė ataskaita dėl Bendrijos antidempingo, antisubsidijų ir apsaugos priemonių(2008) Įvadas Ši 2008 m. Europos Parlamentui pateikta ataskaita yra tolesnis žingsnis po 1981 m. gruodžio 16 d. jo priimtos rezoliucijos dėl Bendrijos antidempingo priemonių ir po Europos Parlamento pramonės, išorės prekybos, mokslinių tyrimų ir energetikos komiteto ataskaitos. Šioje trumpoje ataskaitoje apžvelgiami svarbiausi 2008 m. įvykiai, be to, kaip ir ankstesniais metais, prie jos pridedamas išsamesnis Komisijos tarnybų darbinis dokumentas ir išsamūs priedai. Ši ataskaita parengta pagal tą pačią bendrą darbinio dokumento struktūrą, o kad būtų galima lengvai rasti smulkesnę informaciją, visos antraštinės dalys atitinka darbinį dokumentą. Su šia ataskaita ir visu darbiniu dokumentu visuomenė gali susipažinti internete http://ec.europa.eu/trade/issues/respectrules/anti_dumping/legis/index_en.htm 1. TEISėS AKTų APžVALGA Antidempingo (AD), antisubsidijų (AS) ir apsaugos priemonių (AP) tyrimai atliekami remiantis pagrindiniais Tarybos reglamentais. Darbiniame dokumente pateikiama galiojančių teisės aktų apžvalga. Pagrindiniai tekstai apie antidempingą (AD) ir antisubsidijas (AS) toliau nurodomi kaip pagrindinis (-iai) reglamentas (-ai). 2. Pagrindinės sąvokos Darbinio dokumento 2 antraštinėje dalyje apžvelgiama Prekybos apsaugos priemonės (toliau – PAP) tyrimuose vartota terminologija ir taikytos procedūros. 3. PAP apžvalga – Prasidėjo svarstymui skirtas laikas 2008 m. pradžioje Komisijos narys, atsakingas už prekybą, nutarė, kad reikia daugiau laiko svarstymams, siekiant suderinti požiūrius dėl tolesnių veiksmų įgyvendinant prekybos apsaugos priemonių apžvalgos principus ( Žaliosios knygos įgyvendinimas ). Svarbi išankstinė prekybos apsaugos sistemos veikimo gerinimo sąlyga – sustiprinti suinteresuotųjų šalių sutarimą dėl šių priemonių taikymo. Tokio sutarimo kol kas nėra – nei pramonės, nei Europos Tarybos, nei Europos Parlamento lygmeniu. 4. Visos šalies rinkos ekonomikos statusas (RES) Atliekant antidempingo tyrimus šalis gali būti laikoma visiškai rinkos ekonomikos reikalavimus atitinkančia valstybe, jeigu ji tenkina penkis kriterijus, kurie išsamiai išdėstyti prie šios ataskaitos pridedame darbiniame dokumente. 2008 m. Komisijos tarnybos ir toliau vertino Kinijos, Vietnamo, Armėnijos, Kazachstano ir Mongolijos pateiktus prašymus dėl RES statuso pripažinimo. Visos penkios šalys visus metus toliau teikė jų argumentus patvirtinančią papildomą informaciją. Šių nagrinėjamų šalių padaryta pažanga nevienoda, todėl skirtingai vertintas ir RES. Be keleto dvišalių susitikimų su nagrinėjamomis šalimis, 2008 m. balandžio mėn. įvyko aštuntasis ES ir specialiosios Kinijos RES darbo grupės susitikimas. Buvo paskelbta preliminari išsami vertinimo ataskaita, kurioje pripažinta padaryta pažanga, tačiau taip pat pabrėžti tam tikri trūkumai. 2008 m. rugsėjo mėn. ataskaita buvo apsvarstyta valstybių narių ir jai vieningai pritarta. Glaudus bendradarbiavimas su Kinija bus tęsiamas 2009 m. Kitos preliminarios išsamios Vietnamo vertinimo ataskaitos konceptualus projektas pradėtas rengti 2008 m. pabaigoje. Tikimasi, kad ataskaita su valstybėmis narėmis bus svarstoma baigiantis 2009 m. pirmajam pusmečiui. 2008 m. spalio mėn. įvyko Kazachstano ir ES bendradarbiavimo tarybos susitikimas, kuriame buvo svarstomas RES klausimas. 2008 m. rudenį Komisija buvo pasirengusi Mongolijoje surengti kitą tikrinamąją misiją. Tačiau dėl Mongolijos vyriausybės sprendimo ši misija buvo atidėta. Dirbant Armėnijos klausimu buvo nuodugniai išanalizuojama informacija, gauta iš Armėnijos vyriausybės ir kitų šaltinių. 5 BYLAS NAGRINėJANTIS PAREIGūNAS 2008 m. – tai pirmieji pilni Prekybos generalinio direktorato bylas nagrinėjančio pareigūno, pradėjusio dirbti 2007 m. balandžio mėn., veiklos metai. Bylas nagrinėjantis pareigūnas administraciniu požiūriu pavaldus Prekybos GD generaliniam direktoriui, bet veikia savarankiškai. Jis atsiskaito generaliniam direktoriui. Pagrindinis bylas nagrinėjančio pareigūno veiklos tikslas – užtikrinti, kad Europos Komisijai nagrinėjant su prekyba susijusias bylas būtų pilnai įgyvendinta gynybos teisė. Bylas nagrinėjantis pareigūnas taip pat pataria Prekybos GD generaliniam direktoriui klausimais, susijusiais su proceso tinkamumu ir geru valdymu, o prireikus – visais klausimais, kylančiais nagrinėjant su prekyba susijusias bylas. 2008 m. bylas nagrinėjantis pareigūnas gavo 19 prašymų išklausyti 11 nagrinėjamų antidempingo tyrimų (įskaitant vieną įsipareigojimą) ir surengė 16 klausymų. Bylas nagrinėjantis pareigūnas taip pat surengė du priešingų interesų turinčių šalių susitikimus, kuriuose suinteresuotosios šalys, tarp jų Bendrijos pramonė, eksportuojantys gamintojai ir importuotojai galėjo pateikti savo argumentus. Dažniausiai suinteresuotosios šalys į bylas nagrinėjantį pareigūną kreipiasi, norėdamos gauti išsamesnės informacijos, kai atmetami jų pareiškimai ir (arba) argumentai, tačiau kreiptasi ir tokiais klausimais, kaip neslaptų bylų kokybė, produkto apibrėžtoji sritis, nebendradarbiavimas, išvados, dėl rinkos ekonomikos režimo (RER) ir (arba) individualaus režimo (IR) suteikimo ir argumentais dėl žalos ir Bendrijos interesų. Daugiau informacijos apie klausymus ir susitikimą, taip pat pagrindinius nagrinėtus klausymus pateikiama darbiniame dokumente ir metinėje ataskaitoje. 6. Informacija ir komunikacija, dvišaliai kontaktai Atsižvelgiant į PAP tyrimų sudėtingumą, ypač mažosioms ir vidutinėms įmonėms (MVĮ, nes jos yra mažos ir susiskaldžiusios, įkurta MVĮ skirta prekybos apsaugos pagalbos tarnyba. Jos paskirtis – spręsti su PAP susijusius bendruosius ir konkrečius MVĮ klausimus ir problemas. Dalis PAP interneto svetainės turinio skirta MVĮ ir nurodo į prekybos apsaugos pagalbos tarnybos informacinius punktus. 2008 m. šie informaciniai punktai gavo daug informacijos prašymų prašymų ir ją nedelsdami suteikė. Buvo klausiama tiek apie procedūrinius dalykus, tiek apie PAP tyrimų turinį. Trečiosioms šalims buvo surengta keletas seminarų PAP klausimais – juose dalyvavo Indonezija, Serbija, Jordanija, Ukraina, Persijos įlankos bendradarbiavimo taryba, Albanija ir Libanas. Be to, su Indija surengta apskritojo stalo diskusija subsidijų klausimais. 7. AD, AS ir AP tyrimų bei priemonių apžvalga 7.1. Bendrosios pastabos 2008 m. pabaigoje Bendrijoje galiojo 128 AD (žr. O priedą) ir 8 AS priemonės (žr. P priedą). 2008 m. 0,6 % viso importo į Bendriją daliai buvo taikomos AD arba AS priemonės. Atkreipiame dėmesį, kad išsamesnė informacija toliau nurodytais klausimais pateikiama prie šios ataskaitos pridedamame darbiniame dokumente. Nuorodos į darbinio dokumento priedus pažymėtos antraštėse. 7.2. Nauji tyrimai (žr. A–E ir N priedus) 2008 m. buvo inicijuota 20 tyrimų[1]. 5 tyrimų atveju nustatyti laikinieji muitai. Išnagrinėjus 16 bylų, nuspręsta nustatyti galutinius muitus. Atlikus 3 tyrimus, nuspręsta priemonių netaikyti. Nuspręsta, kad kitos 2 priemonės savaime nustos galioti po penkerių metų. 7.3. Peržiūros tyrimai Peržiūros tyrimai ir toliau lieka pagrindinė PAP tarnybų darbo dalis. 2004–2008 m. laikotarpiu jie sudarė 62% visų inicijuotų tyrimų. Darbinio dokumento 2 lentelėje pateikiama statistinė 2004–2008 m. informacija. 7.3.1. Priemonių galiojimo termino peržiūros (žr. F priedą) Pagrindinių reglamentų 11 straipsnio 2 dalyje ir 18 straipsnyje numatyta priemonių galiojimo pabaiga po penkerių metų, jei, atlikus priemonių galiojimo termino peržiūrą, nenustatoma, kad nepakeistos priemonės turi būti taikomos toliau. 2008 m. inicijuoti 7 priemonių galiojimo termino peržiūros tyrimai. Atlikus 9 priemonių galiojimo termino peržiūras, nuspręsta patvirtinti muitą tolesniems penkeriems metams. Atlikus 5 priemonių galiojimo termino peržiūras, nuspręsta priemones panaikinti. 7.3.2. Tarpinės peržiūros (žr. G priedą) Pagrindinių reglamentų 11 straipsnio 3 dalyje ir 19 straipsnyje numatyta peržiūrėti priemones jų galiojimo metu. Peržiūrose gali būti svarstomi tik dempingo ir (arba) subsidijų arba žalos aspektai. 2008 m. iš viso inicijuota 13 tarpinių peržiūrų. Atlikus 20 tarpinių peržiūrų, nuspręsta patvirtinti arba pakoreguoti muitą. Atlikus 6 tyrimus, nuspręsta priemones panaikinti. 7.3.3. „Kitos“ tarpinės peržiūros (žr. H priedą) 2008 m. atliktos dar kelios kitos peržiūros, kurioms netaikomi pagrindinių reglamentų 11 straipsnio 3 dalis arba 19 straipsnis arba apie kurių inicijavimą nebuvo paskelbta Oficialiajame leidinyje. 2008 m. baigta 13 tokių peržiūrų, nuspręsta patvirtinti arba pakeisti priemones, 1 atveju nuspręsta priemones panaikinti. Jos konkrečiai susijusios, inter alia , su veiksminga įsipareigojimų vykdymo, tolesnių veiksmų po tyrimų pagal PPO Susitarimą dėl taisyklių ir procedūrų, priemonių sustabdymo ir pan. stebėsena. 7.3.4. Naujų eksportuotojų peržiūros (žr. I priedą) „Naujų eksportuotojų“ ir „greitesnės“ peržiūros atitinkamai numatytos pagrindinių reglamentų 11 straipsnio 4 dalyje ir 20 straipsnyje, siekiant nustatyti individualius dempingo skirtumus arba individualius kompensacinius muitus naujiems nagrinėjamojoje eksportuojančioje šalyje įsikūrusiems eksportuotojams, kurie neeksportavo produkto per tiriamąjį laikotarpį. Šie eksportuotojai turi įrodyti, kad jie tikrai yra nauji eksportuotojai ir kad jie iš tikrųjų pradėjo eksportą į Bendriją po tiriamojo laikotarpio. Taigi jiems galima apskaičiuoti individualų muitą, kuris paprastai yra mažesnis už visoje šalies teritorijoje galiojantį muitą. 2008 m. inicijuota 1 naujo eksportuotojo peržiūra. 7.3.5. Absorbciniai tyrimai (žr. J priedą) Turint pakankamai informacijos, rodančios, kad po pirminio tyrimo laikotarpio ir prieš nustatant priemones arba jas jau nustačius eksporto kainos sumažėjo arba importuotų produktų perpardavimo kainų ar vėlesnių pardavimo kainos Bendrijoje nepakito arba pakito nežymiai, gali būti pradėta absorbcijos peržiūra, kuria siekiama patikrinti, ar taikoma priemonė turėjo poveikio minėtoms kainoms. Dempingo skirtumai gali būti perskaičiuoti, o muitas padidintas siekiant atsižvelgti į mažesnes eksporto kainas. Galimybė atlikti absorbcijos peržiūrą yra numatyta pagrindinių reglamentų 12 straipsnyje ir 19 straipsnio 3 dalyje. 2008 m. nebuvo inicijuota arba baigta nė viena antiabsorbcinė peržiūra. 7.3.6. Priemonių vengimo tyrimai (žr. K priedą) Galimybė pakartoti tyrimus, jei yra įrodymų, kad priemonių vengiama, numatyta pagrindinių reglamentų 13 ir 23 straipsniuose. 2008 m. inicijuotas 1 toks tyrimas. Atlikus 1 priemonių vengimo tyrimą, nuspręsta toliau taikyti muitą, o atlikus 1 tyrimą, nutarta muito nebetaikyti. 7.4. Apsaugos priemonių tyrimai (žr. L priedą) 2008 m. EB nebuvo imtasi apsaugos priemonių. 8. AD ir AS priemonių vykdymo užtikrinimas 8.1. Tolesnis priemonių vykdymo užtikrinimas Tolesnė veikla, susijusi su galiojančiomis priemonėmis, vyko keturiose pagrindinėse srityse: 1) užkirsti kelią sukčiavimui; 2) stebėti prekybos srautus ir rinkos pokyčius; 3) atitinkamomis priemonėmis didinti veiksmingumą ir 4) reaguoti į pažeidimus. Tokia veikla PAP tarnyboms suteikė galimybę dažniau imtis iniciatyvos, o ne vien tik užtikrinti priemonių vykdymą. 8.2. Įsipareigojimų vykdymo priežiūra (žr. M ir Q priedus) Įsipareigojimų vykdymo priežiūra yra priemonių vykdymo užtikrinimo veiklos dalis, nes įsipareigojimai yra AD ir AS priemonių forma. Komisija įsipareigojimu priima, jei įrodoma, kad juos įgyvendinant galima veiksmingai pašalinti dempingo ar subsidijų daromą žalą. 2008 m. pradžioje galiojo 38 įsipareigojimai. 2008 m. įvyko šie įsipareigojimų paketo pakeitimai: 3 bendrovių įsipareigojimų galiojimas baigėsi, priimta 11 įsipareigojimų pasiūlymų. Bendras galiojančių įsipareigojimų skaičius 2008 m. pabaigoje buvo 46. 9. Grąžinamosios išmokos (žr. U priedą) Pagrindinių reglamentų 11 straipsnio 8 dalyje ir 21 straipsnio 1 dalyje importuotojams numatyta galimybė prašyti grąžinti atitinkamus surinktus muitus, jei įrodoma, kad dempingo ir (arba) subsidijų skirtumas, kuriuo remiantis buvo sumokėti muitai, pašalintas arba sumažintas tiek, kad tapo mažesnis už galiojantį muitą. 2008 m. pateikta 25 naujų muito grąžinimo prašymų (kuriuose išvardyti 55 teikimai). 9 bylos baigtos, nusprendus negrąžinti visos grąžinamosios išmokos arba jos dalies, 3 grąžinamųjų išmokų prašymai buvo atmesti, o 6 prašymai – atsiimti. 10. Teisminė peržiūra: Teisingumo Teismo ir Pirmosios instancijos teismo sprendimai 2008 m. Teisingumo Teismas (TT) ir Pirmosios instancijos teismas (PIT) iš viso priėmė 8 sprendimus, susijusius su antidempingo ir antisubsidijų sritimis. Be to, per metus jie abu paskelbė 10 nutarčių, susijusių su AD ir AS klausimais. Kai kurių sprendimų santrauka pateikiama darbiniame dokumente. 2008 m. pateikta 16 naujų bylų: 10 Pirmosios instancijos teismui ir 6 Teisingumo Teismui. Iki 2008 m. pabaigos Pirmosios instancijos teisme ir Teisingumo teisme nagrinėjamų AD ir (arba) AS bylų sąrašas pateikiamas darbinio dokumento S priede. 11. Su Pasaulio prekybos organizacija (PPO) susijusi veikla 11.1. Ginčų sprendimas AD, AS ir AP srityse PPO savo nariams numato griežtą ginčų dėl PPO susitarimų sprendimo procedūrą. 2008 m. sausio mėn. buvo priimta PPO ataskaita, PPO darbo grupės parengta 2007 m. dėl Norvegijos prašymo, kuriame užginčijamos ES taikomos AD priemonės lašišoms. 2008 m. ES ėmėsi priemonių įgyvendinti ataskaitos išvadas. 2008 m. gruodžio mėn. Indija pateikė PPO prašymą pradėti konsultacijas su ES dėl AD ir AS galiojančių priemonių dėl polietileno tereftalato (PET) plėvelės. Išsamesnė informacija apie šiuos atvejus pateikiama prie šios ataskaitos pridedamame darbiniame dokumente. 11.2. Kita PPO veikla 2008 m. pirmoje pusėje Dohos vystymosi darbotvarkės Derybų dėl taisyklių grupė surengė susitikimą, kuriame buvo aptartas pirmasis pirmininko pateiktas projektas, išsiuntinėtas 2007 m. lapkričio mėnesį. Didžioji PPO narių, įskaitant ES, dalis pabrėžė, kad tekstas nėra subalansuotas. Tai visų pirma susiję su dokumentų apie antidempingą ir žuvininkystės subsidijas projektais. Daugelis dalyvių prašė pirmininko kaip galima greičiau parengti naują, labiau subalansuotą tekstą. Svarbiausias metų įvykis – Ministrų konferencija, surengta liepos pabaigoje; tačiau joje nebuvo skirta daug dėmesio taisyklių rengimui. Komisijos tarnybos toliau dalyvavo nuolatinėje antidempingo, subsidijų ir kompensacijų bei apsaugos priemonių komitetų veikloje. Komitetų nariai du kartus susirinko reguliariuose susitikimuose nagrinėti pranešimų ir aptarti svarbiausių klausimų. Antidempingo komitetas sutarė dėl naujos antidempingo veiksmų pusmetinės ataskaitos bendros formos. Subsidijų komitetas svarstė EB 2007 m. naują ir visapusišką pranešimą dėl subsidijų ir pateikė daug atsakymų į valstybių narių klausimus. 12. Išvada 2008 m., palyginti su praėjusiais metais, labai padaugėjo naujų inicijuotų bylų tyrimų, taip pat padaugėjo galutinių priemonių nustatymo atvejų. Tačiau labai sumažėjo tyrimų, kurių atveju buvo priimti sprendimai netaikyti priemonių, ir sprendimų taikyti laikinąsias priemones, skaičius. Dėl peržiūrų, palyginti su 2007 m., inicijuotų ir baigtų ar nutrauktų tyrimų atveju sumažėjo. Žaliosios knygos įgyvendinimo aspektu 2008 m., buvo sutarta, kad reikia daugiau laiko apmąstymams, idant sustiprėtų sutarimas dėl prekybos apsaugos priemonių. Visus 2008 m. PAP tarnybos toliau labai ir profesionaliai vykdė tyrimus. Kaip ir anksčiau, tarnybos užtikrino, kad būtų atsižvelgiama į visų šalių teises. 2008 m. buvo pirmieji pilni bylas nagrinėjančio pareigūno darbo metai. Galiausiai, rengdamos seminarus, skirtus daugeliui suinteresuotųjų šalių, taip pat ir trečiųjų šalių valstybės institucijoms, PAP tarnybos pagilino jų žinias ir supratimą daugeliu susijusių klausimų. [1] Darbinio dokumento 1 lentelėje pateikta statistinė informacija apie naujus 2003–2007 m. tyrimus, atliktus vadovaujantis pagrindinių reglamentų 5 ir 10 straipsniais.